stanford-oval/wikipedia huggingface dataset:
Samajwadi Party

| Samajwadi Party |
| --- | --- |
  
  
  
Perustettu:  1992
Johto:   Akhilesh Yadav 
Ideologia:  demokraattinen sosialismi
Poliittinen kirjo:  vasemmisto
Äänenkannattaja:  Samajwadi Bulletin
Lok Sabha:  5 / 545
Rajya Sabha:  13 / 245
Kotisivu:  www.samajwadiparty.in
Infobox OKNimi-testi OK: 
Samajwadi Party (lyh. SP) on intialainen vuonna 1992 perustettu sosialistinen puolue. Puolueen perusti Mulayam Singh Yadav, joka irtaantui Janata Dal -puolueesta. Samajwadi Partyn kannatus on ollut suurinta Uttar Pradeshin osavaltiossa, jossa se on ollut muodostamassa hallitusta vuosina 1993, 2003 ja 2012. Puolueen nykyinen johtaja Akhilesh Yadav on perustaja Mulayam Singh Yadavin poika.
Samajwadi Party on ollut varsinkin Intian muslimiväestön sekä alhaiskastisten suosiossa. Muslimit arvostivat suuresti puolueen perustaja Mulayam Sing Yadavia, joka tuki muslimeita vuonna 1992, kun hindunationalistit tuhosivat Baburin moskeijan.
Vuoden 2019 parlamenttivaaleissa Samajwadi Party oli vaaliliitossa Bahujan Samaj Partyn kanssa. Tämä mahagathbandhan-niminen liitto ei kuitenkaan ollut pitkäikäinen. Vaalien jälkeen Mayawati, BSJ:n, lopetti liiton johtuen huonosta vaalituloksesta sekä sisäisistä erimielisyyksistä.  Puolueet ovat olleet liittolaisia aikaisemminkin vuonna 1993, mutta se päättyi kaksi vuotta myöhemmin Mayawatin väitettyä, että Samajwadi Partyn kannattajat aikoivat vahingoittaa häntä. Tuolloinen riita alkoi siitä, että Samajwadi Partyssä oli epäilyksiä, että Bahujan Samaj Party aikoi luopua yhteisestä liitosta.
Puolueen kampanjointia Mumbaissa vuonna 2009
Vaalimenestys > Intian parlamenttivaalit

| Vuosi | Edustajat | Äänet | Viite |
| --- | --- | --- | --- |
| 1996 | 17 / 545 | 3,28% |  |
| 1998 | 20 / 545 | 4,93% |  |
| 1999 | 26 / 545 | 3,76% |  |
| 2004 | 36 / 545 | 4,32% |  |
| 2009 | 23 / 545 |  ? |  |
| 2014 | 5 / 545 |  ? |  |
| 2019 | 5 / 545 |  ? |  |
Vaalimenestys > Uttar Pradeshin osavaltiovaalit

| Vuosi | Edustajat | Äänet | Viite |
| --- | --- | --- | --- |
| 1993 | 109 / 425 | 17,94% |  |
| 1996 | 110 / 425 | 21,80% |  |
| 2002 | 143 / 425 | 25,37% |  |
| 2007 | 97 / 425 | 25,43% |  |
| 2012 | 224 / 425 | 29,13% |  |
| 2017 | 47 / 425 | 21,82% |  |
Aiheesta muualla

Kuvia tai muita tiedostoja aiheesta Samajwadi Party Wikimedia Commonsissa
Simon Ntamwana

Simon Ntamwana (s. 3. kesäkuuta 1946) on 24. maaliskuuta 1974 vihitty katolinen pappi Burundista. Hän toimi Bujumburan piispana vuosina 1989–1997 ja on sitten ollut vuodesta 1997 Gitegan arkkipiispa.
Aiheesta muualla

Catholic-Hierarchy.org: Archbishop Simon Ntamwana (englanniksi)
Simone Campedelli

Campedelli vuonna 2022 Puolan rallissa.
Simone Campedelli (s. 26. heinäkuuta 1986) on italialainen ralliautoilija, joka kilpailee rallin EM-sarjassa. Hän on Italian asfalttisarjan mestari vuodelta 2022.
Campedelli on voittanut muun muassa Targa Florio -rallin vuonna 2019.
Simon Pagenaud

Simon Pagenaud vuonna 2021.
Simon Pagenaud (s. 18. toukokuuta, 1984 Poitiers, Ranska) on ranskalainen kilpa-autoilija. Pagenaud kilpailee tällä hetkellä IndyCar Series -sarjassa.
Ura

Kilpailtuaan Karting-sarjoissa Pagenaud aloitti kilpauransa Ranskan Formula Campus -sarjassa vuonna 2001. Hän saavutti siellä neljä voittoa ja kuusi paalupaikkaa sijoittuen sarjan loppupisteissä toiseksi. Vuonna 2002 Pagenaud kilpaili Formula Renault West European Cup -sarjassa sijoittuen sarjan kolmanneksi. Vuonna 2003 Pagenaud siirtyi Eurocup Formula Renault -sarjaan saavuttaen yhden voiton ja kaksi palkintosijaa sijoittuen niin ikään sarjan kolmanneksi. Pagenaud jatkoi Eurocup -sarjassa vuonna 2004 saavuttaen kaksi voittoa, kaksi paalupaikkaa ja sijoittui sarjan toiseksi. Vuonna 2005 Pagenaud kilpaili Formula Renault 3.5 -sarjassa saavuttaen 30 pistettä sijoittuen loppupisteissä 16:ksi.
Vuonna 2006 Pagenaud siirtyi Yhdysvaltoihin ja kilpaili Champ Car Atlantic -sarjassa ja voitti sarjan mestaruuden. Vuonna 2007 Pagenaud ajoi Champ Car World Series -sarjassa sijoittuen sarjassa kahdeksanneksi. Vuodet 2008-2013 Pagenaud kilpaili American Le Mans Series -sarjassa voittaen sarjan mestaruuden vuonna 2010. Vuodesta 2011 Pagenaud on kilpaillut IndyCar -sarjassa. Tähän mennessä hänen paras sijoitus sarjassa on kolmas vuodelta 2013.
Pagenaud on myös osallistunut Le Mansin 24 tunnin ajoon vuosina 2008-2011. Vuonna 2011 hän sijoittui kokonaiskilpailussa toiseksi. Lisäksi hän on ajanut urallaan European Le Mans Series, V8 Supercars ja Intercontinental Le Mans Cup -sarjoissa. Vuonna 2016 Pagenaud voitti IndyCar Series - sarjan mestaruuden
Patricia Arquette

| Patricia Arquette |
| --- | --- |
 Patricia Arquette vuoden 2015 Bafta-gaalassa.
Henkilötiedot
Syntynyt: 8. huhtikuuta 1968 (ikä 56) Chicago, Illinois, Yhdysvallat
Ammatti:  näyttelijä, ohjaaja
Puoliso:   Nicolas Cage (vih. 1995; ero 2001)  Thomas Jane (vih. 2006; ero 2011) 
Lapset:  2
Näyttelijä
Aktiivisena:  1987–
Merkittävät roolit:   True Romance  Ed Wood  Lost Highway  Bringing Out the Dead  Näkijä  Boyhood 
Palkinnot
 Parhaan naissivuosan Oscar  2014 Boyhood  Parhaan naispääosan Primetime Emmy  2005 Näkijä 
Aiheesta muualla
IMDb 
Elonet
Patricia Arquette (s. 8. huhtikuuta 1968 Chicago, Illinois) on yhdysvaltalainen Oscar-palkittu näyttelijä ja ohjaaja. Hänet tunnetaan muun muassa Allison DuBoisin roolistaan televisiosarjassa Näkijä, josta hänet palkittiin parhaan naispääosan Primetime Emmyllä vuonna 2005. Arquette on näytellyt myös muun muassa elokuvissa Painajainen Elm Streetillä 3 – Unien soturit, True Romance, Ed Wood, Lost Highway, Stigmata, Bringing Out the Dead ja Paahde. Vuonna 2015 Arquette palkittiin parhaan naissivuosan Oscarilla, Golden Globella, Baftalla ja SAG-palkinnolla elokuvasta Boyhood.
Yksityiselämä

Patricia Arquetten sisarukset Rosanna, Alexis, Richmond ja David Arquette ovat näyttelijöitä. Heidän isänsä Lewis Arquette oli myös näyttelijä, samoin isoisä Cliff Arquette. Courteney Cox (David Arquetten ex-vaimo) oli Patricia Arquetten käly.
Patricia Arquette oli naimisissa Nicolas Cagen kanssa 1995–2001. Vuodesta 2006 vuoteen 2011 Arquette oli naimisissa näyttelijä Thomas Janen kanssa. Arquettella ja Janella on yhteinen lapsi (s. 2003). Arquettella on myös yksi lapsi suhteestaan Paul Rossin kanssa (s. 1988).
Aiheesta muualla

Patricia Arquette Internet Movie Databasessa. (englanniksi)
Patricia Arquette Allmoviessa (englanniksi)
Shinji Murai

| Henkilötiedot |
| --- | --- | --- |
Koko nimi: Shinji Murai
Syntymäaika: 1. joulukuuta 1979 (ikä 44)
Syntymäpaikka: Chiba, Japani
Kansalaisuus:  Japani
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 1998–2004 2005–2009 2010–2011 2012–2013 | JEF United Ichihara Júbilo Iwata JEF United Chiba Oita Trinita | 116 (7) 112 (4) 22 (3) 44 (5) |
Maajoukkue
| 2005–2006 | Japani | 5 (0) |
 Seurajoukkueuran tilastot kattavat vain kansalliset sarjat.
Shinji Murai (jap. 村井 慎二, Murai Shinji; s. 1. joulukuuta 1979 Chiba) on japanilainen entinen jalkapalloilija.
Jalkapallomaajoukkue

Murai debytoi Japanin maajoukkueessa elokuussa 2005. Hän on pelannut viisi maaottelua.
Aiheesta muualla

National Football Teams
Santeri Levas

Santeri Levas 1940-luvulla Ainolassa Aino ja Jean Sibeliuksen kanssa purkamassa päivän postia. (Valokuva: Santeri Levas.)
Benno Alexander (Santeri) Levas (vuoteen 1936 Lehmann; 8. helmikuuta 1899 Helsinki – 10. maaliskuuta 1987 Helsinki) oli suomalainen kirjailija ja harrastetaidevalokuvaaja. Koulutukseltaan hän oli filosofian maisteri (1936) ja valantehnyt kielenkääntäjä. Hän käytti kirjailijanimiä Santeri Levas, Benno A. Piispanen ja Benno A. Lehmann. Piispanen oli hänen äitinsä Hertha Lehmannin tyttönimi; hänen isänsä oli vakuutusjohtaja Nicolai Lehmann.
Ura

Levas työskenteli KOP:n ulkomaisena kirjeenvaihtajana, yleisprokuraattorina ja osastopäällikkönä (1923–1962) ja teki opintomatkoja eri puolille Eurooppaa. Hän toimi säveltäjä Jean Sibeliuksen sihteerinä lähes 20 vuotta (1938–1957) ja julkaisi tästä kaksiosaisen elämäkerran vuosina 1957–1960. Elämäkerran lyhennelmä julkaistiin viron ja englannin kielellä.
Levaksen valokuvia ja valokuvauskirjoituksia julkaistiin Ruotsissa, Saksassa, Itävallassa ja Sveitsissä. Hän osallistui myös kansainvälisiin valokuvanäyttelyihin. Levas oli helsinkiläisen Kameraseura ry:n  puheenjohtaja vuodet 1942–1945 ja Suomen Kameraseurojen Liiton puheenjohtajana vuodet 1946–1952. Hänelle myönnettiin FIAP:n (Fédération internationale de l'art photographique) kunniajäsenyys ja Royal Photographic Societyn ARPS-arvo (Associateship of the Royal Photographic Society).
Levas julkaisi myös matkakirjoja, joissa valotettiin eloisasti kohteen – Itävallan, Mallorcan tahi Gotlannin – kulttuurihistoriaa ja nykyisyyttä. Matkoilla seurasi mukana hänen puolisonsa, filosofian maisteri Ulrika (Ulla) Kajanto.
Teoksia

Syntymähoroskooppi: Astrologian alkeiskirja (Horoskoopin lukeminen). Mystica, Helsinki 1925 (nimellä Benno A. Lehmann)
Näkymätön käskijä ja muita kertomuksia. WSOY 1928 (nimellä Benno A. Piispanen)
Jean Sibelius ja hänen Ainolansa. Otava 1945
Kameran taidetta. Toimittaneet Santeri Levas ja Arvi Hanste. Kameraseura & WSOY 1946
Helsinki: valoa ja varjoa. Toimittaneet Arvi Hanste, Santeri Levas ja Veli Molander. WSOY 1950
Suuren säveltäjän rakkaus: Robert ja Clara Schumannin elämäntarina. WSOY 1952
Jättiläisten jäljissä: Autolla Itävallassa ja muuallakin. WSOY 1955
Nuori Sibelius: Jean Sibelius, muistelma suuresta ihmisestä: ensimmäinen osa. WSOY 1957
Järvenpään mestari: Jean Sibelius, muistelma suuresta ihmisestä: toinen osa. WSOY 1960
Kultaisen saaren kevät: Kirja Mallorcasta ja sen rakastavaisista. WSOY 1963
Ihmisiä Itämeren aurinkosaarella: Tarua ja totta Gotlannista. WSOY 1966
Romanttinen reitti halki Saksan: Autolla Itämereltä Baijerin alpeille. WSOY 1971
Jean Sibelius: Muistelma suuresta ihmisestä. WSOY 1986 (ilmestyi aiemmin 2-osaisena: Nuori Sibelius, 1957 ja Järvenpään mestari, 1960)
Aiheesta muualla

Kuvia tai muita tiedostoja aiheesta Santeri Levas Wikimedia Commonsissa
Suomen Valokuvataiteen museo: Sumusta sommitteluun -verkkonäyttelyn valokuvaajat.
Serbia ja Montenegron jääkiekkomaajoukkue

Serbia ja Montenegron jääkiekkomaajoukkue edusti Serbia ja Montenegroa kansainvälisissä jääkiekkokilpailuissa. Maajoukkue toimi itsenäisesti vuodesta 1995 alkaen, kun Jugoslavian jääkiekkomaajoukkue oli lakkautettu Jugoslavian hajottua. Kun puolestaan Serbia ja Montenegro jakautui vuonna 2006 Serbiaksi ja Montenegroksi, myös sen maajoukkue lakkautettiin ja tilalle muodostettiin Serbian jääkiekkomaajoukkue. Montenegron jääkiekkomaajoukkuetta ei ole toistaiseksi muodostettu.
Saavutukset arvokisoissa > Olympialaiset

1998 – ei selviytynyt esikarsinnoista
2002 – ei selviytynyt esikarsinnoista
2006 – ei selviytynyt esikarsinnoista
Saavutukset arvokisoissa > Maailmanmestaruuskisat

| --- | --- |
 1995 – C-sarja; 8.  1996 – D-sarja; 2.  1997 – D-sarja; 4.  1998 – C-sarja; 6.  1999 – Alankomaiden hallitus esti päätöksellään joukkueen osallistumisen turnaukseen  :  2000 – C-sarja; 8.  2001 – II divisioonan ryhmä B; 3.  2002 – II divisioonan ryhmä B; 2.  2003 – II divisioonan ryhmä A; 2.  2004 – II divisioonan ryhmä B; 2.  2005 – II divisioonan ryhmä B; 2.  2006 – II divisioonan ryhmä A; 4.
Sinitiaiset

| Sinitiaiset |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tiaiset Paridae
Suku::  Sinitiaiset Cyanistes  Kaup, 1829

Katso myös
   Sinitiaiset Wikispeciesissä   Sinitiaiset Commonsissa 
Infobox OKVirheellinen NIMI-arvo: 
Sinitiaiset (Cyanistes) on varpuslintujen lahkon tiaisten heimoon kuuluva lintusuku, johon kuuluu kolme lajia. Suvun tiaisia esiintyy Euraasiassa ja Pohjois-Afrikassa. Suku luettiin aiemmin Parus-suvun alasuvuksi, mutta vuonna 2005 tiaisten mitokondrion DNA-sekvenssejä analysoinut molekyylifylogeneettinen tutkimus päätyi ehdottamaan useiden heimoon kuuluvien alasukujen nostamista omiksi suvuiksi. Lintutieteilijöiden kansainvälinen liitto (International Ornithologists' Union) hyväksyi sittemmin ehdotuksen.
Sukuun kuuluu kolme tiaislajia:
Sinitiainen, Cyanistes caeruleus
Afrikansinitiainen, Cyanistes teneriffae
Valkopäätiainen, Cyanistes cyanus
Alasuvulle Cyanistes antoi nimen saksalainen luonnontieteilijä Jakob Kaup vuonna 1829. Nimi tulee klassisen kreikan kielen sanasta kuanos, joka tarkoittaa tummansinistä.
Käännös suomeksi
Sidney Morin

| Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Mitalit> Maa:  Yhdysvallat.Naisten jääkiekko. Olympialaiset  | Maa:  Yhdysvallat> Naisten jääkiekko. |
| --- | --- | --- | --- |
|  Kultaa | Pyeongchang 2018 |  |  |
Sidney Morin (s. 6. kesäkuuta 1995 Edina, Minnesota) on yhdysvaltalainen jääkiekkoilija, joka pelaa puolustajana. Hän voitti Yhdysvaltain maajoukkueen pelaajana olympiakultaa Pyeongchangissa 2018. Alle 18-vuotiaiden MM-kilpailuissa hän saavutti hopeaa Suomessa 2013. Seuratasolla hän on pelannut Minnesota Duluthin yliopiston joukkueessa vuosina 2013–2017 sekä ruotsalaisessa Modo Hockeyssa kaudella 2017–2018.
Scalextric

Scalextric on sähköllä toimiva autorata, jota ohjataan liipasinta painamalla.
Scalextric-autoradat toi 1950-luvulla markkinoille brittiläinen Scalex, ja tuotenimi on yhdistelmä sanoista Scalex ja electric, sähköinen.
Perinteiset muovikuoriset Scalextric-ura-autot ovat pienoismalleja mittakaavassa 1:32, mutta myöhemmin Scalex on alkanut valmistaa myös 1:64-mittakaavan autoratoja. Jokaisessa autossa on pieni sähkömoottori, joka pyörittää auton takapyöriä. Etupyörien väliin sijoitettu laahain ottaa virtaa radan keskiurasta ja pitää auton suunnassa. Rataelementtien materiaalina oli aluksi kumi, mutta 1960-luvulta alkaen muovi.
Suomessa Scalextric-ratoja myytiin epävirallisesti 1960-luvun alkuvuosista lähtien, ja vakituisen maahantuojan autoradat saivat 1965. Kilpailevia tuotteita markkinoille toivat aluksi saksalainen pienoisjunavalmistaja Fleischmann ja italialainen Polistil, 1980-luvulla saksalainen Carrera ja 1990-luvulla Ninco ja FlyCar.
Senterungdommen

| Senterungdommen |
| --- | --- |

Perustettu:  14. maaliskuuta 1949
Tyyppi:  poliittinen nuorisojärjestö
Kotipaikka:  Akersgata 51, Oslo
Toiminta-alue:   Norja
Jäsenet:  1 992 (2020)
Puheenjohtaja:  Torleik Svelle
Kattojärjestö:  Norjan keskustapuolue
Aiheesta muualla
Sivusto
Infobox OKNimi-testi OK: 
Senterungdommen (suom. Keskustanuoret; vuosina 1949–1962 Bygdefolkets Ungdomsfylking) on vuonna 1949 perustettu norjalainen poliittinen nuorisojärjestö. Sen emopuolue on Norjan keskustapuolue.
Historia

Norjan keskustapuolue, tuolloiselta nimeltään Bondepartiet (suom. Talonpoikaispuolue) perusti viimeisenä suurena puolueena oman nuorisojärjestön vuonna 1949. Nuorisojärjestön alkuperäinen nimi oli Bygdefolkets Ungdomsfylking, ja vuonna 1962 se sai nykyisen nimensä, kun emopuolue oli kolme vuotta aiemmin nimetty Keskustapuolueeksi. Senterungdommen oli suurimmillaan 1970-luvun alussa, jolloin sillä oli noin 6 000 jäsentä.
Politiikka

Senterungdommen sijoittaa itsensä poliittiseen keskustaan. Se vastustaa palvelujen keskittymistä ja kannattaa aktiivista aluepolitiikkaa sekä maaseudun perinteiden vaalimista. Se vastustaa huumepolitiikan höllentämistä, kannattaa ETA-jäsenyyden korvaamista kauppasopimuksilla ja haluaa säilyttää valtionkirkon sekä monarkian. Lisäksi se kannattaa tiukkaa maahanmuuttopolitiikkaa.
Aiheesta muualla

Järjestön kotisivut (norjaksi)
Kuvia tai muita tiedostoja aiheesta Senterungdommen Wikimedia Commonsissa
Shining (pelisarja)

| Shining |
| --- | --- |
Kehittäjä:  Climax Entertainment Sonic! Software Planning Grasshopper Manufacture
Julkaisija:  Sega, Atlus
Lajityyppi:  strategiapeli, roolipeli
Ensijulkaisu:  Shining in the Darkness (1991)
Viimeisin julkaisu:  Shining Resonance Refrain (2018)
Aiheesta muualla
MobyGames
Lisää peliartikkeleitaVideopelien teemasivulla
Shining on Segan julkaisema fantasia-aiheinen roolipelisarja. Sarjan ensimmäinen osa Shining in the Darkness julkaistiin Sega Mega Drivelle vuonna 1991. Sarjaa on julkaistu useille alustoille
Sarjan osien pelimaailmat vaihtelevat suuresti toisistaan. Esimerkiksi sarjan ensimmäinen peli Shining in the Darkness on luolastoroolipeli ja toinen peli Shining Force on taktinen roolipeli. Shining Soul on toimintaroolipeli.
Aiheesta muualla

Pelisarja MobyGamesissä (englanniksi)
sega.jp/topics/140512_0 (japaniksi)
Shining World (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shining (series)
Käännös suomeksi
Sidney Nolan

Albert Tuckerin muotokuva Sidney Nolanista 1940-luvulla.
Sidney Robert Nolan (1917–1992) oli australialainen taidemaalari, jonka töiden aiheet usein nousevat oman maan mytologiasta ja menneisyydestä.
Nolan opiskeli taidetta Melbournessa ja alkoi maalata ammattimaisesti vuonna 1938. Hän siirtyi 1940-luvulla abstraktista taiteesta esittäviin töihin ja otti aiheesta australialaisesta mytologiasta, kuten hänen ehkä tunnetuimmassa työssään, maalaussarjassa lainsuojattomasta Ned Kellystä (1945–1947 ja 1954–1957). Nolanin taiteessa on muistoja nostattava ilmapiiri ja teoksissa on abstrakteja osia. Vuonna 1983 Nolan maalasi Sydneyn oopperan Trubaduuri-produktion kulissit.
ScanDisk

ScanDisk tai SCANDISK on fsck:n kaltainen toiminto MS-DOS-pohjaisissa tietokoneissa, joka tarkastaa ja korjaa kovalevyn tiedostot tietokoneen kaatuessa. ScanDisk oli ensimmäisenä MS-DOSin versiossa 6.2, aiemmissa järjestelmissä oli käytössä vain yksinkertaisempi, kokonaan tekstipohjainen CHKDSK.
ScanDisk on käyttäjäystävällisempi kuin CHKDSK ja sisältää myös sitä enemmän toimintoja sekä mahdollisuuden palauttaa fyysisen muistin. 
Windows 95:stä eteenpäin ScanDiskillä on ollut myös graafinen käyttöliittymä, ja myös toiminnon suorittaminen tekstipohjaisena on ollut näissä järjestelmissä mahdollista.
ScanDisk ei voi tarkastaa eikä korjata NTFS-muistijärjestelmää käyttävää kovalevyä, joten tämä toiminto ei ole käytettävissä NT-pohjaisilla koneilla. (Windows 2000, XP, Vista, 7, jne.) Tämän tilalla näissä käyttöjärjestelmissä on uudempi komentoriviltä tai palautuskonsolilta käytettävä CHKDSK-toiminto (ei pidä sekoittaa vanhemman CHKDSK:n kanssa).
Sean Hannity

| Sean Hannity |
| --- | --- |
 Sean Hannity vuonna 2016.
Henkilötiedot
Syntynyt: 30. joulukuuta 1961 (ikä 62) New York City, New York, Yhdysvallat
Kansalaisuus:   Yhdysvallat
Ammatti:  juontaja, poliittinen kommentaattori kirjailija
Puoliso:  Jill Rhodes
Lapset:  2
Aiheesta muualla
Kotisivu
Sean Patrick Hannity (s. 30. joulukuuta 1961 New York, New York) on yhdysvaltalainen radio- ja televisiojuontaja, konservatiivinen poliittinen kommentaattori ja kirjailija.
Ura

Hannity on työskennellyt vuodesta 1996 alkaen television uutiskanava Fox News Channelin juontajana. Lokakuusta 1996 tammikuuhun 2009 hän juonsi arkipäivisin esitettyä poliittista keskusteluohjelmaa Hannity & Colmesia Alan Colmesin kanssa. Colmesin jätettyä ohjelman Hannity on juontanut samalla ohjelmapaikalla keskusteluohjelmaa Hannity. Tammikuusta 2007 tammikuuhun 2009 hän juonsi samalla kanavalla myös ohjelmaa Hannity's America, jota esitettiin sunnuntaisin.
10. syyskuuta 2001 alkaen ABC Radio, sittemmin nimeltään Citadel Media, on esittänyt Hannityn juontamaa iltapäivän puheradio-ohjelmaa The Sean Hannity Show valtakunnallisesti. Tätä ennen Hannityn ohjelmaa oltiin kuultu vain ABC Radion newyorkilaisaseman WABC:n kautta. Ennen ABC Radiolle siirtymistään hän oli työskennellyt WVNN-aseman juontajana Huntsvillen kaupungissa Alabamassa ja WGST-aseman juontajana Atlantassa Georgiassa. Hänen juontajauransa alkoi vuonna 1989, jolloin hän juonsi Kalifornian yliopiston Santa Barbaran kampuksen KCSB-asemalla. Asema irtisanoi hänet alle vuoden jälkeen hänen homoseksuaaleista esittämiensä kommenttien vuoksi..
Hannity on kirjoittanut kolme kirjaa. Vuonna 2002 ilmestyi kirja Let Freedom Ring: Winning the War of Liberty over Liberalism, vuonna 2004 kirja Deliver Us from Evil: Defeating Terrorism, Despotism, and Liberalism ja vuonna 2010 kirja Conservative Victory: Defeating Obama's Radical Agenda.
Näkemykset

Hannity on todennut  että hän epäilee, onko presidentti Barack Obaman syntynyt Yhdysvalloissa. Hannity nosti esiin kysymyksen siitä, syntyikö Obama Yhdysvalloissa ja toistuvasti kehotti Obamaa esittämään syntymätodistuksensa.
Vuoden 2016 presidentinvaaleissa Hannity esitti monia salaliittoteorioita Hillary Clintonin terveydestä. Hän on toistuvasti väittänyt että Clintonilla oli hyvin vakavia terveydellisiä ongelmia ja että tiedotusvälineet ovat peitelleet näitä
Yksityiselämä

Hannity on ollut naimisissa vuodesta 1993 ja hänellä on vaimonsa Jillin kanssa kaksi lasta.
Aiheesta muualla

Sean Hannityn verkkosivut (englanniksi)
Kuvia tai muita tiedostoja aiheesta Sean Hannity Wikimedia Commonsissa
Scalesia

| Scalesia |
| --- | --- |
 Scalesia pedunculata -puita
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Scalesia  Arn.
Katso myös
   Scalesia Wikispeciesissä   Scalesia Commonsissa 
Infobox OKNimi-testi OK: 
Scalesia on asterikasvien heimoon kuuluva kasvisuku, jonka lajeja kasvaa kotoperäisinä Galápagossaarilla. Sukuun kuuluu 15 lajia, jotka kasvavat pensaina tai puina.
Joillain Galápagossaarten saarilla on yksi ylänköjen kasvillisuusvyöhykkeistä nimetty Scalesia-vyöhykkeeksi. Kosteiden pilvimetsien valtalaji vaihtelee saarten välillä. Santa Cruzilla, San Cristóbalilla, Floreanalla ja Santiagolla valtalaji on S. pedunculata, kun taas Isabelalla se on S. cordata ja Fernandinalla S. microcephala.
Siirtolaisuus Etelä-Koreaan

Siirtolaisuus Etelä-Koreaan on vähäistä rajoittavan maahanmuuttopolitiikan takia, mikä on seurausta maassa vallitsevasta vastustuksesta maahanmuuttoa kohtaan. YK:n mukaan Etelä-Korean väestöstä oli vuonna 2019 ulkomailla syntyneitä 2,3 prosenttia, mikä on alle maailman keskitason 3,5 prosenttia.
Tilasto

Taulukossa on Koreassa asuvien suurimpien ulkomaalaisryhmien määrät vuonna 2022. Lukuihin ei sisälly ulkomailla syntyneitä ihmisiä, jotka ovat saaneet Etelä-Korean kansalaisuuden.
| Maa tai ryhmä | 2022 |
| --- | --- |
Kiinan korealaiset: 527 000
Vietnam: 209 000
Kiina: 204 000
Thaimaa: 163 000
Uzbekistan: 69 000
Yhdysvallat: 58 000
Kambodza: 45 000
Filippiinit: 44 000
Nepal: 42 000
Indonesia: 40 000
Kazakstan: 36 000
Mongolia: 35 000
Myanmar: 30 000
Simone Giusti

Simone Giusti

Simone Giusti (s. 30. kesäkuuta 1955 Cascine di Buti) on italialainen roomalaiskatolinen piispa. Hänet vihittiin papiksi Pisan arkkihiippakuntaan 5. marraskuuta 1983 ja nimitettiin Livornon hiippakunnan johtoon 18. lokakuuta 2007. Piispaksi vihkiminen seurasi 10. marraskuuta. Pääkonsekraattorina toimi Alessandro Plotti, jota avustivat Giuseppe Bertello ja Diego Coletti. Giusti asetettiin virkaansa 2. joulukuuta.
Aiheesta muualla

Livornon hiippakunta: Piispan elämäkerta (italiaksi)
Siirtolaisuus Portugaliin

Ulkomaalaisväestö Portugalissa maittain vuonna 2001
Portugali on ollut perinteisesti siirtolaisia luovuttava maa. Vuosituhannen vaihteen jälkeen maan siirtolaisväestö on kuitenkin kasvanut nopeasti.  Vuonna 2007 Portugalissa asui 10 617 575 asukasta, joista 332 137 oli maassa laillisesti asuvia siirtolaisia (51,7 % naisia, 48,3 % miehiä).
 Erityisen nopeasti ovat kasvaneet brasilialaisten, itäeurooppalaisten (ukrainalaisten, venäläisten, romanialaisten, moldovalaisten ja bulgarialaisten) sekä kiinalaisten yhteisöt. Sen lisäksi maassa on suuri ja koko ajan kasvava afrikkalainen yhteisö.